Stein A. Evensen

Stein A. Evensen (født 1942) er en norsk lege og professor emeritus ved Universitetet i Oslo.

 Karriere 
Evensen tok medisinsk embetseksamen ved Universitetet i Oslo (UiO) i 1968 og doktorgrad i medisin ved UiO i 1972. Han ble kandidat i helseadministrasjon ved UiO 1997. Fra 1973 til oppnådd aldersgrense var Evensen ansatt ved Medisinsk avdeling, Rikshospitalet. Evensen startet sin vitenskapelige løpebane som studentstipendiat, og ble etter medisinsk embedseksamen ansatt som assistant professor ved Biological Science Center, Boston University. Etter retur til Norge ledet han forskningsgrupper ved Rikshospitalet. Han ble professor i indremedisin ved Rikshospitalet 1992. I årene 1998 til 2006 var han dekanus ved Det medisinske fakultet, Universitetet i Oslo. Evensen ble innvalgt i Det norske Videnskaps-Akademi Det norske Videnskaps-Akademis hjemmesider, konsultert 26. juni 2013 i 1997. Han var leder av Regional komite for forskningsetikk i Helseregion Sør-Øst fra 2007 til 2013. Evensen er spesielt opptatt av prioritering av helsetjenester, og han satt i Lønning II-utvalget  som utarbeidet nye retningslinjer for prioriteringer i helsevesenet.

Evensen ble i 2017 gjort til kommandør av St. Olavs Orden.«Utnevnelse til St. Olavs Orden», Kongehuset, 16. mars 2017.

Evensen var gift med Åsa Rytter Evensen frem til hun døde i 2015.

 Referanser 

NOU 1997:7 Piller, prioritering og politikk , hentet 26. juni 2013

 Eksterne lenker 

Kategori:Norske medisinprofessorer
Kategori:Kommandører av St. Olavs Orden